Xolile Tshabalala (tí wọ́n bí ní 9 Oṣù Kẹẹ̀rin, Ọdún 1977) jẹ́ òṣèrébìnrin ọmọ orílẹ̀-èdè Gúúsù Áfríkà Ó gbajúmọ̀ fún àwọn ipa rẹ̀ nínu àwọn eré tẹlifíṣọ̀nù bíi 4Play: Sex Tips for Girls, Secrets & Scandals, Blood & Water àti Housekeepers. Wọ́n bí Xolile ní ọdún 1977 ní ìlú Vrede, èyí tí ó wà ní ìgbèríko Free State, orílẹ̀-èdè Gúúsù Áfríkà. Wọ́n sọ orúkọ rẹ̀ láti fi jọ ti ìya bàbá rẹ̀. Ó gba oyè-ẹ̀kọ́ láti ilé-ẹ̀kọ́ gíga National School Of The Arts Theatre, òun sì ni akẹ́kọ̀ọ́ tó peregedé jùlọ láàrin àwọn ẹgbẹ́ rẹ̀. Ní àkókò ìgbà tí Xolile wà ní ilé-ẹ̀kọ́ National School Of The Arts Theatre, ó ní ànfààní láti ṣiṣẹ́ pọ̀ pẹ̀lú Thembi Mtshali-Jones, ẹnití ó padà dà gẹ́gẹ́ bi alámọ̀ràn rẹ̀. Àwọn méjéèjì dìjọ kópa nínu eré kan tí àkọ́lé rẹ̀ jẹ́ The Crucible. Xolile tún ti kópa nínu ọ̀pọ̀lọpọ̀ àwọn eré tẹlifíṣọ̀nù tó fi mọ́ eré tí àkọ́lé rẹ̀ jẹ́ Soul City, níbi tí ó ti kópa gẹ́gẹ́ bi Zama.